NY VIND: NHO, LO, Finansdepartementet og SSB mener at regjeringen bør utsette åpning av nye oljefelt, og gi ut færre letelisenser. Naturvernforbundet mener det tyder på et «radikalt taktskifte».

– Det håper vi virkelig. For presset fra både LO og NHO for å åpne nye felt har vært veldig stort, særlig med tanke på områdene utenfor Lofoten, Vesterålen og Senja. Det her tyder på et radikalt taktskifte i både LO og NHO, sier han.

Vil videreføre frontfagsmodellen

Holdenutvalget skulle se på både systemet for lønnsdannelse i Norge, og makroøkonomiske utviklingstrekk som kan påvirke norsk økonomi. Om det første har utvalget samlet seg om følgende hovedkonklusjoner:

• Det inntektspolitiske samarbeidet har bidratt til en god utvikling i Norge, med høy verdiskaping, lav arbeidsledighet, jevn inntektsfordeling og gjennomgående høy reallønnsvekst. Imidlertid har forhold som avtakende organisasjonsgrad, økt internasjonalisering og økt arbeidsinnvandring gjort koordineringen mer krevende.

• Den konkurranseutsatte industrien skal lede an i lønnsoppgjørene. Utvalget slutter med andre ord opp om frontfagsmodellen: Lønnsveksten for arbeidere og funksjonærer i industrien som er utsatt for internasjonal konkurranse bør samlet være normgivende for lønnsveksten i resten av økonomien. Utvalget mener at modellen fortsatt bør være bærebjelken i lønnsdannelsen i Norge, til tross for nye utviklingstrekk i økonomien, og endrede retningslinjer i den økonomiske politiken – nemlig handlingsregelen for bruk av oljepenger og inflasjonsmålet.

• Utvalget mener heller ikke at sammensetningen av frontfaget bør endres nå. Til tross for at det kan argumenteres for at oljerelaterte virksomheter ikke bør inngå i frontfaget, siden det er høy lønnsvekst i denne typen virksomheter, mener utvalget at det må tas hensyn til hva som vil fungere som en troverdig norm for lønnsdannelsen i Norge.

emiliee@klassekampen.no

Se også side 12